Александър Пушкин
Циклоп

Превод от руски: Андрей Германов, —

chitanka.info

Циклоп[0]

Изгубил разум, слово, всичко,

аз гледам ви с око едничко.

Че имам аз едно око.

Но грозната Съдба ако

добра бе — сто да бяха те,

пак вас бих гледал със стоте.

[0] Стихотворението е написано за маскарадния бал в Аничковия дворец на 4.I.1830 г. по повод сключването на Адрианополския мир. Участниците били маскирани като древногръцки митологични същества, при което жените се маскирали като богове, а мъжете — като богини. Участниците трябвало да декламират стихове, съответни на костюмите си. За Ек. Фьод. Тизенгаузен, маскирана като циклоп, написал стихотворението си Пушкин. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.